LAOAG CITY - Awan man ti nagbalin a biktima ti iduduprak ti bagyo Luis iti probinsiya ti Ilocos Norte, maladingitan dagiti mannalon iti sumagmamano nga ili gapu ti pannakaperdi dagiti mula daa pagay nangruna dagiti mangrugin nga agdawa.
Segun kenni Vice mayor Rommel Labasan ti ili ti Pinili, problema iti agdama dagiti kailian na a mannalon dagiti mula da a pagay.
Kuna ni Labasan, gapu ti napigsa nga angin nga inpagteng ti bagyo Luis ket nadadael dagiti mula da a pagay nangruna dagiti mangruginnga agdawa.
Inlawlawag kenkuana dagiti mannalon nga sigurado nga saanen a matuloy ti panagbagas dagiti rimuar a dawa dagiti mula da.
Inbatad ti bise mayor a dagiti kangrunaan a naapektaran iti nasao a problema ket dagiti mannalon manipud iti Brgy Bulbulala, Pukol, Puritac ken Putol.
Naammuan a malaksid kadagiti mannalon iti ili ti Pinili ket kastoy met laeng ti problema dagiti mannalon kadagiti sabsabali nga ili ti Ilocos Norte.
ilo_Latn ilo_Latn ilo_Latn ilo_Latn ilo_Latn ilo_Latn